John Kerry i glavni tajnik NATO-a Jens Stoltenberg
**Glavni tajnik NATO-a** visoki je međunarodni dužnosnik, imenovan od strane vlada država članica NATO-a. Trenutačno je na dužnosti glavnog tajnika Jens Stoltenberg. 

Glavni tajnik predsjedatelj je Sjevernoatlantskog vijeća, Odbora za obrambeno planiranje i Skupine za nuklearno planiranje. Titularni je predsjedatelj drugih visokih NATO-ovih odbora, glavni je tajnik i izvršni šef NATO-a. Također je predsjedavatelj Euroatlantskog partnerskog vijeća te Skupine za mediteransku suradnju te zajednički predsjedavatelj (s predstavnikom Rusije te počasnim predsjednikom - predstavnikom države članice NATO-a) Stalnog združenog vijeća NATO-Rusija. Zajedno s ukrajinskim predstavnikom, zajednički je predsjedavatelj Komisije NATO-Ukrajina. 

Glavni tajnik je odgovoran za unapređivanje i upravljanje procesom savjetovanja i donošenja odluka unutar Saveza. Može predlagati teme za diskusiju i odlučivanje i ima pravo pomoći savjetom u slučajevima neslaganja među zemljama članicama. Odgovoran je za upravljanje međunarodnim osobljem i glavni je predstavnik Saveza bilo za vanjske odnose bilo za komunikaciju ili za kontakte s vladama članicama, te s medijima. Glavni tajnik je odgovoran za upravljanje međunarodnim osobljem kao cjelinom. Pod njegovim izravnim upravljanjem je Osobni ured i Ured glavnog tajnika.

Popis glavih tajnika NATO-a
---------------------------

Budući da je tradicionalno zapovjednik Vrhovnog stožera savezničkih snaga u Europi (SHAPE) Amerkanac, tako je tradicionalno glavni tajnik Europljanin. 

Trenutačno dužnost glavnog tajnika obnaša Jens Stoltenberg, što je odlučeno na sastanku na vrhu Sjevernoatlantskog vijeća 2014. godine.

**Glavni tajnici NATO-a**| 1. | General Lord Ismay |  UK | 4. travnja 1952. – 16. svibnja 1957. |
| 2. | Paul-Henri Spaak |  Belgija | 16. svibnja 1957. – 21. travnja 1961. |
| 3. | Dirk Stikker |  Nizozemska | 21. travnja 1961. – 1. kolovoza 1964. |
| 4. | Manlio Brosio |  Italija | 1. kolovoza 1964. – 1. listopada 1971. |
| 5. | Joseph Luns |  Nizozemska | 1. listopada 1971. – 25. lipnja 1984. |
| 6. | Lord Carrington |  UK | 25. lipnja 1984. – 1. srpnja 1988. |
| 7. | Manfred Wörner |  Njemačka | 1. srpnja 1988. – 13. kolovoza 1994. |
| *P* | Sergio Balanzino |  Italija | 13. kolovoza 1994. – 17. listopada 1994. |
| 8. | Willy Claes |  Belgija | 17. listopada 1994. – 20. listopada 1995. |
| *P* | Sergio Balanzino |  Italija | 20. listopada 1995. – 5. prosinca 1995. |
| 9. | Javier Solana |  Španjolska | 5. prosinca 1995. – 6. listopada 1999. |
| 10. | George Robertson |  UK | 14. listopda 1999. – 17. prosinca 2003. |
| *P* | Alessandro Minuto-Rizzo |  Italija | 17. prosinca 2003. – 1. siječnja 2004. |
| 11. | Jaap de Hoop Scheffer |  Nizozemska | 1. siječnja 2004. – 1. kolovoza 2009. |
| 12. | Anders Fogh Rasmussen |  Danska | 1. kolovoza 2009. – 1. listopada 2014. |
| 13. | Jens Stoltenberg |  Norveška | 1. listopada 2014. – danas |

Izvori
------

1. ↑  NATO Tko je tko? - Glavni tajnici NATO-a

Vanjske veze
------------

***Generalni sekretar NATO-a*** na Wikimedijinoj ostavi

* Ured glavnog tajnika NATO-a
* Mario Galić: *Kako djeluje NATO*, Hrvatski vojnik, broj 235/2009[*mrtav link*]